

**Қазақстан Республикасы Үкіметінің шұғыл шығындарға арналған резервінен қаражат бөлу туралы**

Қазақстан Республикасы Үкіметінің 2008 жылғы 11 қыркүйектегі N 844 Қаулысы

      "2008 жылға арналған республикалық бюджет туралы" Қазақстан Республикасының 2007 жылғы 6 желтоқсандағы
 Заңына
, "Республикалық және жергілікті бюджеттердің атқарылу ережесін бекіту туралы" Қазақстан Республикасы Үкіметінің 2007 жылғы 20 наурыздағы N 225
 қаулысына
 сәйкес Қазақстан Республикасының Үкіметі
**ҚАУЛЫ ЕТЕДІ:**

      1. Қазақстан Республикасы Төтенше жағдайлар министрлігіне Қызылорда облысының 2008 - 2009 жылдардағы су тасқыны кезеңінде ықтимал төтенше жағдайлардың алдын алуға және Сырдария өзенінің арнасын қорғау іс-шараларын жүргізуге, жағалау қорғаныс бөгеттерін және бұру каналдары бөгеттерін күшейтуге, бекітуге және қалпына келтіруге, қауіпті учаскелердегі өзен арнасын түзетуге, гидротехникалық құрылыстар орнатуға және оларды жөндеуге Қызылорда облысының әкіміне аудару үшін 2008 жылға арналған республикалық бюджетте көзделген Қазақстан Республикасы Үкіметінің шұғыл шығындарға арналған резервінен ағымдағы нысаналы трансферттер түрінде 970000000 (тоғыз жүз жетпіс миллион) теңге бөлінсін.

      2. Қазақстан Республикасы Қаржы министрлігі заңнамада белгіленген тәртіппен бөлінген қаражаттың мақсатты пайдаланылуын бақылауды қамтамасыз етсін.

      3. Қызылорда облысының әкімі 2008 жылғы 31 желтоқсанға дейінгі мерзімде Төтенше жағдайлар министрлігіне бөлінген қаражатты мақсатты пайдалану жөнінде есеп ұсынсын.

      4. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                                    К. Мәсімов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК